दुर्घटना दोपहर बाद लगभग दो बजे हुई। कर्वी से सवारियां भरकर एक टेंपो शिवरामपुर जा रहा था। चौकी के पास चालक सवारियां उतारने लगा कि पीछे से आ रहे एक ट्रक ने जोरदार टक्कर मार दी। इससे टेंपो पलट गया और पीछे बैठी सवारियों को घातक चोटें आईं। कमल कोरी (25) पुत्र बद्री प्रसाद निवासी मछरिहा (शिवरामपुर) और रामदीन (35) निवासी बदौसा की मौके पर ही मौत हो गई। रमाशंकर (35) पुत्र बच्चन धोबी निवासी खुटहा (शिवरामपुर) ने अस्पताल में दम तोड़ दिया। इसके अलावा कमल की पत्नी हिरिया, राजकुमार पुत्र मइयादीन, पवन पुत्र मइयादीन, नरेंद्र कुमार पुत्र रामदीन, उसकी पत्नी सुनीता, लवकुश, शिवरामपुर निवासी मिथलेश और सुनीता (दूसरी) सभी निवासी मछरिहा, जयकरन सिंह उर्फ लालू निवासी कुल्लूखेरा को भी चोटें आईं, जिनको प्राथमिक स्वास्थ्य केंद्र से जिला अस्पताल भेजा गया।